Klein is groot in sy oë | Netwerk24
Klein is groot in sy oë
Deur Stephan Joubert 13 Julie 2018 00:00
Moenie nederigheid verwar met ’n askies-dat-ek-leef-houding nie. Nederige mense is nie vaal wesens sonder enige opinie van hul eie nie. Nederige mense is sterk individue wat dag ná dag kies teen die selfsug en verwaandheid in hulself sodat hulle diensbaar aan die Here en ander kan wees.
Nederigheid is nie ’n doel op sigself nie; dit is om kleiner te groei in die teenwoordigheid van God.
Nederige mense buig dieper voor die Here. Ook groei hulle al hoe meer in respek vir mense.
Nederiges sien nooit neer op ander nie. Inteendeel, hulle ag ander mense hoër as hulself, soos wat Paulus in Filippense 2 vir gelowiges leer.
Hulle spog nooit oor hulself as hulle tussen ander is nie. Nooit fokus hulle die aandag op hulself nie.
Die laaste sê is ook nie elke slag hulle s’n nie.
Nederiges dra Jesus se kruis. Hulle weet laaste is eerste by Hom, en klein is groot in sy oë.
Daarom groei hulle groter kleiner! Hulle word minder meer!
Verruklik as dit mens sonder woorde laat . . .